Traditsioonilise rahvusliku kogutoodangu arvutamisest jääb suuresti välja ka majandusliku tegevuse põhjustatav kahju keskkonnale. Müüdava mööbli hind sisaldab endas küll puidu ja selle ülestöötamise hinna, kuid mitte enamat.  Kasvaval troopilisel metsal on aga näiteks oma (lisa)väärtus seal elavate hõimude elupaigana, globaalsele aineringele jne. Majandusteadlased ongi üha enam ametis looduskeskkonna komponentidele "õiglasema" hinna arvutamisega. Selliste lisaväärtuste antud näites puidu hinnale tõstaks märgatavalt toorme ja edasi ka lõpp-produkti hinda, mis ei tarvitse olla hetkel veel poliitiliselt vastuvõetav.